
[image: image1.png]P

B

O

[ CSDR

e



[image: image2.png]P

B

O

[ CSDR

e



  
                               Afiliata la Confederaţia Europeana a Sindicatelor (CES)
                                                 Afiliata la Confederatia  Internationala a Sindicatelor (CIS)
                                 Piaţa: WALTER MARACINEANU, Nr. 1-3, sector  1, BUCURESTI, Cod Fiscal – 72213335  C.P. 15-788                 

                                 Tel.  +40.1.3156542,  3156526,  3152054  +40.1.3102080, Fax: +40.1.3139483, +40.1.3102080,         

                      E-mail  Secretariat : secretariatcsdr@yahoo.com;  office@csdr.eu   E-mail  DRI:csdrdri@upcmail.ro                                                           

            CSDR susţine că modificarea legislaţiei muncii pune bazele unui stat totalitar
Confederatia Sindicatelor Democratice din Romania - CSDR respinge în totalitate Proiectul Codului Social propus de către reprezentanţii Guvernului partenerilor sociali prin care se modifică principalele legi care guvernează raporturile de muncă: Codul Muncii- Legea nr. 53/2003, Legea Sindicatelor nr. 54/2003, Legea Contractelor Colective de Muncă nr. 130/1996 republicată, Legea nr.168/1999 privind soluţionarea conflictelor de muncă, Legea Patronatelor nr. 356/2001 şi Legea Consiliului Economic şi Social.
În Rezolutia adoptată de către Consiliul Naţional în data de 6 noiembrie 2010, membrii afiliati CSDR au susţinut că, prin acest proiect de lege, actuala putere încearcă să desfiinţeze mişcarea sindicală din România şi să-i transforme pe angajaţi în nişte sclavi aflaţi la discreţia patronatelor şi a clasei politice. "Modificarile preconizate la legislaţia muncii nu urmăresc flexibilizarea forţei de muncă ci o dereglementare a relaţiilor de muncă, astfel încât salariatii, prin organizaţiile sindicale, să nu-şi mai poată apăra drepturile în instanţele de judecată, ramânând la dispoziţia patronilor" - susţin reprezentanţii federaţiilor sindicale din CSDR.

"Guvernul, la comanda Consiliului Investitorilor Străini şi a Fondului Monetar Internaţional, doreşte să compromită mişcarea sindicală pentru ca aceasta să nu-şi mai poată îndeplini menirea sa, de apărare a drepturilor economice, sociale şi profesionale ale angajaţilor, asa cum prevede  Constitutia Romaniei. Încă de la Revoluţie şi până în prezent am crezut în existenţa unui stat de drept  în care separarea puterilor în stat, legislativă, executivă şi judecătorească, să fie garantată, ceea ce nu se mai întâmplă în prezent, prin transformarea Parlamentului, a partenerilor sociali, sindicate şi patronate, într-o simplă anexă a Executivului ” – a declarat Iacob Baciu, preşedintele CSDR.
Confederaţia Sindicatelor Democratice din România face un apel către toate categoriile sociale să respingă prin orice mijloace  Proiectul de aşa-zis Cod  « social » deoarece acest document încalcă flagrant Constituţia României, Convenţiile OIM, directivele Uniunii Europene şi elimină dreptul la asociere, la negociere, la libertatea de opinie. Prin aceste modificări la legislaţia muncii, mişcarea sindicală şi patronală din România vor fi dinamitate, iar actuala putere politică va pune bazele unui stat mai centralizat şi dictatorial decât pe vremea fostului partid comunist.

